**NOTĂ INFORMATIVĂ**

**la proiectul legii privind modificarea articolului 38 din Legea nr.288 din 16 decembrie 2016 cu privire la funcționarul public cu statut special din cadrul Ministerului Afacerilor Interne**

|  |
| --- |
| **1.** Denumirea autorului şi, după caz, a participanţilor la elaborarea proiectului  |
| Proiectul legii privind modificarea articolului 38 din Legea nr.288 din 16 decembrie 2016 cu privire la funcționarul public cu statut special din cadrul Ministerului Afacerilor Interne, este elaborat de Ministerul Afacerilor Interne. |
| **2.** Condiţiile ce au impus elaborarea proiectului de act normativ şi finalităţile urmărite  |
| Necesitatea elaborării proiectului de lege pentru modificarea articolului 38 din Legea nr.288 din 16 decembrie 2016 cu privire la funcționarul public cu statut special din cadrul Ministerului Afacerilor Interne, a servit Hotărârea Curții Constituționale nr. 15 din 22 mai 2018 privind excepţia de neconstituţionalitate a articolului 38 alin. (1) lit. m) din Legea nr.288 din 16 decembrie 2016 cu privire la funcționarul public cu statut special din cadrul Ministerului Afacerilor Interne prin care a fost declarat ca fiind neconstituțional textul ,,inclusiv în cazul intervenirii termenului de prescripție”. |
| **4.** Principalele prevederi ale proiectului şi evidenţierea elementelor noi |
| Proiectul în sine urmărește modificarea art. 38 alin. (1) lit. m) al Legii nr.288 din 16 decembrie 2016 cu privire la fucționarul public cu statut special din cadrul Ministerului Afacerilor Interne.Prin proiect se propune excluderea elementelor de neconstituționalitate a prevederilor Legii nominalizate cu omiterea sintagmei ”inclusiv în cazul intervenirii termenului de prescripție”, legea prenotată nu va avea efect retroactiv, or prevederile art. 22 al Constituției Republicii Moldova de altfel garantează drepturile cetățeanului în ceea ce privește aplicarea legii în timp.Cu referire la întreruperea raporturilor de muncă în temeiul art. 38 alin. (1) lit. m) al Legii nr. 288 din 16 decembrie 2016 cu privire la fucționarul public cu statut special din cadrul Ministerului Afacerilor Interne, în speță, pentru fapte ce discreditează calitatea de funcţionar public cu statut special nu apare necesitatea intervenirii cu efectele retroactive ale Legii, întrucît persoana care deține o funcție publică cu statut special trebuie să se bucure de reputație și să dea dovadă de comportament ireproșabil acceptat de societate. Condamnarea unei persoane într-un proces penal pune la îndoială acest element, care prin prisma art. 50 lit alin. i) este o încălcare a obligaţiilor funcţionarului public cu statut special, iar în temeiul art. 58 alin. (1) lit. f), angajatorul este în drept să întrerupă relațiile de muncă cu funcționarul public cu statut special.Astfel, incompatibilitatea angajatului care a fost/este parte într-un proces penal apare nu prin intervenirea termenului de prescripție al prevederilor Legii nr. 288 din 12.12.2017, ci din încălcarea art. 50 lit i) al Legii prenotate.În situația dată, se aplică restricția la exercitarea atribuțiilor funcționale angajatului MAI cu statut special, fără a fi nevoie de a aplica termenul de prescripție.  |
| **5.** Fundamentarea economico-financiară  |
| Pentru implementarea proiectului, nu sunt necesare cheltuieli suplimentare de la bugetul de stat. |
| **6.** Modul de încorporare a actului în cadrul normativ în vigoare |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera ca consecință necesitatea amendării altor acte normative. |
| **7.** Avizarea şi consultarea publică a proiectului  |
| Proiectul legii în cauză, a fost transmis spre avizare autorităţilor publice responsabile de implementarea prevederilor conţinute în acesta, cît și instituţiilor interesate. Totodată, proiectul a fost plasat pe pagina oficială a ministerului pentru a fi supus consultării publice în modul stabilit de Legea nr.239 din 13 noiembrie 2008 privind transparenţa în procesul decizional. |
| **8.** Constatările expertizei anticorupţie  |
|   |
| **10.** Constatările expertizei juridice  |

**Secretar de Stat Mihail BEREGOI**